🔴 SQARIM PËR SHPIFJEN E PËRHAPUR SE UNË THEM “DUHET LËNË TË GJITHË DIJETARËT, SEPSE TË GJITHË DREDHOJNË.”



Me emrin e Allahut, të gjitha lavdërimet janë për Allahun, paqja dhe shpëtimi i Allahut qofshin për të Dërguarin tonë, për familjen e tij, shokët e tij dhe për të gjithë ata që ndjekin udhëzimin e tij deri në Ditën e Gjykimit. 



E më pas:

Na ka njoftuar i Dërguari i Allahut, sal-lAllahu alejhi ue sel-lem, se Umeti i tij do të ndahet në 73 grupacione dhe se vetëm një grup i vogël prej tyre do të jetë në hak. Atë grup të vogël e kanë quajtur Ulematë me disa emërtime të ndryshme, në përputhje me hadithet që flasin për cilësitë e tyre, si: “Grupi i shpëtuar dhe i ndihmuar”, “Gurabatë”, “Ehlis-Sunneh uel-Xhema’ah”, “Ehlil-Hadithi”, “Selefijunët” etj.

Gjithashtu, i Dërguari i Allahut, sal-lAllahu alejhi ue sel-lem, na ka njoftuar se ky grup i vogël, Selefijunët, jo vetëm që do të kenë kundërshtarë të hapur në rrugën e tyre, por madje na ka njoftuar i Dërguari i Allahut, sal-lAllahu alejhi ue sel-lem, se ky grup i vogël dhe i papërfillshëm do të ketë edhe tradhtarë nga mesi i tyre!

Ka ardhur në hadithin sahih qe ka transmetuar imam Muslimi, se i Dërguari i Allahut, sal-lAllahu alejhi ue sel-lem, ka thënë:

لا تَزَالُ طَائِفَةٌ مِنْ أُمَّتِي قَائِمَةً بِأَمْرِ اللَّهِ لَا يَضُرُّهُمْ مَنْ خَذَلَهُمْ أَوْ خَالَفَهُمْ حَتَّى يَأْتِيَ أَمْرُ اللَّهِ وَهُمْ ظَاهِرُونَ عَلَى النَّاسِ. 

“Do të vazhdojë të mbetet një grup i vogël nga Umeti im, të cilët zbatojnë urdhërin e Allahut, nuk do të dëmtohen nga ata që i tradhtojnë dhe as nga ata që i kundërshtojnë, derisa të vijë urdhëri i Allahut, ndërkohë që ata janë triumfues mbi njerëzit.”

Ishte nga mëshira dhe mirësia e Allahut të Lartësuar për muslimanët shqiptarë që u hap faqja e parë selefije Selefi org me synimin që të përhapet literatura e besuar selefije që buron nga dituria e dijetarëve të besuar selefi, që të udhëzohen muslimanët dhe muslimanet e trevave shqiptare dhe të diasporës, në akiden dhe menhexhin selefi, e të shpëtojnë nga kthetrat e xhemateve hizbije. U desh mund i madh për ta realizuar hapjen dhe mbarëvajtjen e faqes Selefi org ndërkohë që stafi i saj përbëhej vetëm nga dy persona, Abdullah Beqiri, që ishte admini dhe ideatori i faqes, si dhe Alban Malaj, që ishte përkthyesi i parë i faqes.

Atë kohë s’ka patur ndihmëtarë apo hoxhallarë pretendues të Selefizmit që të ofrohen për të bashkëpunuar me programin dhe objektivat e faqes Selefi org ndërkohë që armiqtë ishin dhe vazhdojnë të jenë të panumërt, qofshin nga xhematet hizbije apo nga hasedxhit apo nga hajdutët e përkthimeve!!!

Prapëseprapë, ishte mëshira dhe mirësia e Allahut të Lartësuar që faqja Selefi org pati sukses të jashtëzakonshëm dhe u bë burimi themelor për të mësuar Selefizmin nga dituria e dijetarëve të besuar selefi. 

Pastaj u shtua stafi i faqes Selefi org me anëtarë të tjerë, të cilët fituan bursa për të studjuar në Saudi, njëri prej të cilëve isha edhe unë Jeton Shasivari. 

Faqja u bë e njohur te disa dijetarë selefijinë, me në krye dijetarin e madh Shejkh Rabij el-Medkhalij, i cili vazhdimisht na kërkonte që të përkthenim artikuj dhe libra të ndryshëm që ishin koherentë me aktualitetin.

Pati edhe të tjerë që u ofruan për t’i shërbyer faqes dhe davetit, por që sapo ishin shkëputur nga grupimet e sururive apo të halebistave apo të hadadive të kombinatit, etj. Njëri prej tyre ishte edhe Altin Dallashi, ish-nxënësi i hadadiut Jusuf Kapidani nga banda e Kombinatit.

Altin Dallashi ka qenë shoku im dhe komshiu im me vite të tëra në Medine, kemi banuar me vite të tëra në një ndërtesë, kemi ngrënë dhe kemi pirë bashkë në një sofër, kemi prezantuar te dijetarët bashkë dhe kemi udhëtuar vazhdimisht bashkë në Meke apo në Rijad. Madje, së bashku kemi përjetuar dhe përballuar fitne të ndryshme në rrugën e kërkimit të diturisë dhe përcjelljes së saj te njerëzit. 

Por, ishte kaderi i Allahut që Altin Dallashi, për shkak të disa pakënaqësive personale, befas na braktisi dhe na shpalli luftë të gjithëve ne si staf i faqes Selefi or.g Në krah të tij do të dilte edhe zëvendës-administratori i faqes, i cili nuk meriton aspak as emri t’i përmendet. Sa të mira e nderime të panumërta i ka bërë stafi këtij njeriu, por për karakterin e tij të fëlliqtë nuk vlejtën ato mirësi!!! Karakterin e atij njeriu e ka përshkruar në mënyrë preçize Ibën Kajim el-Xheuzije kur ka thënë:

“Prej njerëzve ka të atillë që ka natyrën e derrit; kalon pranë ushqimeve të mira pa i përfillur fare, e nëse njeriu kryen nevojën e tij, derri shkon dhe e përlan atë. Kështu janë shumë njerëz. Dikush dëgjon nga ty dhe shikon te ty të mira që janë shumëfish më shumë sesa të këqijat e tua, por ai nuk i mban dot mend ato, nuk i përcjell ato dhe nuk përshtatet dot me to. Ama po qe se shikon ndonjë shkarje të gjuhës apo ndonjë fjalë të pahijshme, atëherë e ka gjetur atë që kërkonte dhe që i shkonte për shtat, e pikërisht atë e bën sikur fruti dhe ëmbëlsira e tij e preferuar.” [Medarixh es-Salikin, vëll.2/fq.9]

Shkaku përse zëvendës-administratori doli në krah të Altin Dallashit ishte për shkak se pozita e tij në faqe dhe në davet u ngushtua aq shumë vitet e fundit, për shkak të sjelljes së tij rrugaçe, saqë ai e ndjeu rrezikun që do ta humbiste totalisht pozitën që ka patur, prandaj nxitoi që të hakmerrej kundër stafit dhe njëkohësisht që të hapte një xhemat të ri, me shpresën se do të largonte shumicën e selefive nga Selefi org Madje, përpara se të dilte përfundimisht nga stafi Selefi org ai njeri na kërcënoi haptazi duke thënë: “Po dola unë nga stafi, uAllahi unë do ta shkatërroj davetin tuaj!”

U munduam ta këshillonim Altin Dallashin që të kthehej dhe të bashkohej sërish me stafin, por ishte e kotë! Atë kohë filluan të na vinin kërcënimet e pandalshme të Altin Dallashit dhe bandës së sapoformuar nga admini i tij i ri, se ata kishin ruajtur bisedat private të stafit, të cilat i kishin ruajtur pabesisht për 8 vjet me radhë!!! Natyrisht që u befasuam dhe u tronditëm njëkohësisht, sepse nuk mund të besohej që të tradhtohesh në këtë mënyrë kaq bastarde nga disa njerëz që i ke patur aq të besuar, aq të dashur, njerëz që i ke futur në shtëpi, që kanë ngrënë e kanë pirë e kanë fjetur në shtëpinë tënde, njerëz me të cilët ke udhëtuar e ke bërë shaka, njerëz me të cilët ke menduar se të bashkon akideja dhe menhexhi dhe misioni i përhapjes së selefizmit!!!

Sidoqoftë, ky ishte kaderi i Allahut, ata dolën tradhtarë, kurse ne me davetin tonë duhet të paguanim faturën e tradhtisë së tyre. Elhamdulilah ala kul-li hal!

Pavarësisht thirrjes sonë që ua bëmë atyre për të shkuar te dijetarët dhe të gjykohemi tek ata, Altin Dallashi nuk pranoi, përkundrazi, tha: “T’i publikojmë ne një herë këto skrinshotat tuaja që të fëlliqeni një herë mirë e mirë, pastaj shkojmë tek dijetarët!”

Pastaj, në dhjetë ditëshin e fundit të muajit të Ramazanit në vitin 2020, ata publikuan dy PDF me skrinshota të shkëputura nga bisedat tona private të stafit, të bombarduara me komente djallëzore që bënin interpretimin e fjalëve tonë të shkëputura e të nxjerra nga konteksti!!! Ligësia dhe pabesia e atyre ishte aq e madhe, saqë nuk u përmbajtën shpirtrat e tyre tradhtare as në dhjetë ditëshin e fundit të Ramazanit, as nuk gjetën prehje në adhurim e në namaz nate e në leximin e Kur`anit, përkundrazi, shpirtrat e tyre të fëlliqur e tradhtarë gjetën prehje ato ditë të bekuara të Ramazanit, vetëm se duke përhapur tradhtinë e tyre dhe duke angazhuar njerëzit me fitnen e tyre dhe duke i larguar nga adhurimi dhe përfitimi i bereqetit të atyre ditëve!!! 

Natyrisht, Altin Dallashi nuk guxonte që ta bënte këtë personalisht sepse s’ka burrëri që të dalë në publik, por, mjaftoi  admini i tij i ri me akontet e tij anonime në fejsbuk që ia dërgoi pdf-t fshehurazi Skender Vrenozit dhe menjëherë u përhapën ato skrinshota tek të gjithë armiqtë e Selefi  org dhe u ndezën rrjetet sociale me sharje e mallkime mbi faqen Selefi  org dhe stafin e saj. Allahu marrtë hak për të gjitha zullumet dhe fëlliqësirat e tyre!

Një gjë e rëndësishme që duhet theksuar për Altin Dallashin dhe bandën e tij, është se ai pretendon se është mesatar në menhexh dhe se ai po lufton ekstremizmin dhe hadadizmin, me luftën që na shpalli neve si staf dhe davetit tonë. Mirëpo, ka harruar Altin Dallashi se çfarë kanë përkthyer duart e tij, apo bën sikur ka harruar, ngaqë në ato përkthime fëlliqet qartazi vetja e tij dhe del në shesh hadadizmi i tij.

Ai ka përkthyer broshurën e Shejkh Abdus-Selam ibën Berxhes me titullin “Detyra e muslimanit karshi gabimeve të vëllezërve të tij”, ku thuhet në fund të saj (fq.24-25):

“Ndërsa, kur muslimani bie në një gabim që lidhet me Ligjin e Allahut – të Plotfuqishëm e të Madhëruar -, atëherë me të vërtetë është i urdhëruar që ta refuzojë këtë gabim, porse me rrugët që ka urdhëruar Allahu – i Patëmeta e i Lartësuar -, dhe të mos jetë refuzimi për fatin e vetes së tij dhe as për ta ndihmuar veten, porse të jetë mëshirë për të refuzuarin, me qëllim që t’i bëhet e qartë e vërteta. Gjithashtu, është mëshirë për njerëzit, me qëllim që të mos t’u pështjellohet atyre e vërteta nga e kota, e si pasojë të devijojnë. Pra, ky është qëllimi i dijetarëve me refuzimet, kështu që ata e ruajnë këtë synim dhe e preferojnë atë në çdo refuzim që e kryejnë. Por ama, që refuzimet të jenë që thërrasin në urrejtje, në largim ndaj njëri-tjetrit dhe në armiqësi, që nuk sjellin korrigjim të gabimeve, porse vetëm shtojnë përçarje dhe ndarje, atëherë kjo është nga ajo që nuk e lavdërojnë dijetarët, dhe as nuk e duan atë midis Ehli-Sunetit dhe Xhematit. Andaj frikësojuni Allahut – të Lartësuar – o robër të Allahut, dhe ruani këto baza mbi të cilat kanë ecur Selefët (të Parët tuaj) – Allahu qoftë i kënaqur prej tyre.”

⁉️ Atëherë, ku është Altin Dallashi me këto fjalë që i ka përkthyer vet?

⁉️ Përse nuk i refuzoi Altin Dallashi gabimet e stafit te Selefi për 8 vjet me radhë, porse ka ndenjur mes nesh i heshtur si shejtan memec?

⁉️ Përse nuk na mëshiroi Altin Dallashi neve duke na bërë të qarta gabimet tona që ai i kishte mbledhur për 8 vjet me radhë, që të na jepte edhe neve mundësinë që të ktheheshim tek e vërteta dhe të braktisnim gabimet tona?

⁉️ Përse i nxori Altin Dallashi skrinshotat e tradhtisë së tij mbas 8 vjetësh, për t’u hakmarrë mbi ne për hesapet dhe pakënaqësitë e tij personale!

⁉️ Përse i nxori Altin Dallashi skrinshotat e tradhtisë së tij në dhjetë ditëshin e fundit të Ramazanit, duke i larguar njerëzit nga adhurimi dhe duke i angazhuar me urrejtje, me përçarje, me largim nga njëri-tjetri, me sharje e me mallkime e me ofendime!

⁉️ Përse i shkeli Altin Dallashi këto baza në të cilat kanë ecur Selefët, për sa i përket trajtimit dhe refuzimit të gabimeve të vëllezërve të tij?

💔Ajo që më ka lënduar dhe më ka tronditur më së shumti tek ato skrinshota, ishte akuza që ma kishin bërë tradhtarët kinse unë paskam thënë “Duhet lënë të gjithë dijetarët sepse të gjithë dredhojnë!” Deri më sot, më kanë kërkuar shumë vëllezër që unë të bëja sqarim publik për këtë fjalë që ma mveshën rrejshëm tradhtarët, por unë isha me dy mendje se a duhet të bëj sqarim publik apo të mos bëj. Dhe deri më sot nuk kam bërë sqarim publik, sepse ajo fjalë që më atribuohej dukej qartazi që ishte shkëputje e nxjerrë tërësisht nga konteksti i bisedës dhe ishte shpifje e qartë, andaj nuk ka mundësi që ta besojë dikush atë, aq më tepër që ta përhapë dhe të më akuzojë publikisht për të! 

Përderisa akuzën e tradhtarëve e huazuan edhe xhematet e tjera të hizbive dhe vazhdojnë ta përhapin ende sot, vendosa të bëj sqarim përfundimtar, me shpresën se do të ngrihet argumenti për ata që kanë frikë Allahun dhe do të tërhiqen nga akuzimi i rrejshëm si dhe do të jetë argument atyre që vazhdojnë ta përhapin akuzën e rrejshme për shkak të armiqësisë, zilisë apo inatit që ka kundër meje dhe faqes se Selefit, të cilës unë i shërbej.

💎💎💎💎💎💎💎💎💎💎

Tani, të filloj me sqarimin e kësaj shpifje:

Fillimisht, kur e përhapën këtë shpifje njerëzit e poshtër dhe qëllimkëqij, nuk desha të shkruaj kundërpërgjigje për këtë shpifje, ngaqë ishte qartazi shkëputje e bisedës nga konteksti dhe prandaj nuk i kushtova rëndësi kësaj shpifje, sepse e mbaja mend shumë mirë se si ishte rrjedha e debatit në grupin e stafit tonë që kishim atëherë me tradhtarët.

Tema ishte kjo: ishim duke debatuar në staf në vitin 2016 për një vepër që kishte bërë një Shejkh në Medine, që lidhej me disa ngjarje që kishin ndodhur mes disa dijetarëve atë kohë, dhe njëri nga vëllezërit në grup më tha: “Ajo që bëri ai filan Shejkhu me ne, ishte dredhi nga ana e tij.” Unë e mbroja atë Shejkh dhe e kundërshtova atë vëllain duke i thënë se kjo vepër që bëri ai Shejkh ndaj nesh, nuk ishte dredhi dhe të mos e quajmë dredhi, por të themi se ishte gabim nga ana e tij. Por ai insistonte se kjo është dredhi. I thashë që mos ta quajmë dredhi, por ta quajmë gabim. U zgjat muhabeti dhe debati. Pastaj në fund unë i thashë: “Nëse kjo është dredhi, atëherë duhet lënë të gjithë dijetarët sepse të gjithë dredhojnë,” pra, në kontekstin se të gjithë dijetarët gabojnë. 

Kjo është e tërë historia e shpifjes së famshme që unë paskam thënë se “Duhet lënë të gjithë dijetarët sepse të gjithë dredhojnë!”

Pastaj, tradhtarët që ishin në atë grup, me në krye Altin Dallashin, kurrë nuk më akuzuan aty direkt në staf se unë them se “duhet t’i lëmë dijetarët se që të gjithë dijetarët dredhojnë”, as nuk më thanë më vonë se unë gabova që thashë se “duhen lënë të gjithë dijetarët sepse të gjithë dijetarët dredhojnë”, ngase e dinin shumë mirë tradhtarët se si ishte konteksti i muhabetit dhe se unë kisha për qëllim se të gjithë dijetarët gabojnë. 

Pastaj, atë grup privat e kishte fshirë  ish zëvendës-administratori dhe kemi hapur grup të ri të stafit, kurse tradhtarët dhe të poshtrit i kishin ruajtur grupet e vjetra të stafit në Telegram tinëzisht, pa dijeninë dhe pa lejen e stafit. Pastaj, i kanë copëtuar bisedat tona siç ua deshi qejfi dhe fëlliqësira e shpirtrave të tyre, me qëllim që të rrëzojnë dhe të fëlliqin davetin e faqes Selefi org dhe përkthyesit e saj. Duhej të kalonin 4 apo 5 vjet që ta nxirrnin tradhtarët atë fjalë të copëtuar nga bisedat e stafit që e kishin ruajtur fshehurazi dhe tradhtisht!!!

Unë them: tani parashtrohet pyetja: A është logjike që Jeton Shasivari të thotë se “të gjithë duhet të lihen sepse të gjithë dijetarët dredhojnë”, kur dihet botërisht se daveti im tërë këto vite është përcjellje e diturisë së dijetarëve, unë përkthej vazhdimisht pyetje dhe përgjigje nga dijetarët, përkthej dhe botoj libra vazhdimisht nga dijetarët, mbaj mësim në xhaminë time nga librat që i kanë shpjeguar dijetarët, kur pyetem nga njerëzit transmetoj fetva nga dijetarët, promovoj dijetarët në debatet e mia dhe i mbroj dijetarët nga sulmet e armiqve të tyre, e kur nuk kam dije për ndonjë çështje i pyes dijetarët. A ka logjikë kjo?!

Nëse do ta kisha unë atë mendim të cilin ma mveshën shpifësit dhe tradhtarët, atëherë unë nuk do të kisha promovuar dijetarë në faqen tonë, e as në Facebook, as në të shkuarën dhe as në të tashmen, porse do të kisha promovuar dhe madhëruar veten time duke thënë: shkroi Jetoni, tha Jetoni, foli Jetoni, etj., me video e performanca, siç bëjnë shumë hoxhallarë të devijuar sot që madhërojnë vetet e tyre dhe shtiren para njerëzve si dijetarë. 

Pasha Allahun e Madh! Pasha Atë që i krijoi shtatë qiejt dhe tokat! Kurrën e kurrës nuk ua bëj hallall atyre që e stisën dhe e përhapën këtë shpifje kundër meje se unë them se duhen të lihen të gjithë dijetarët sepse të gjithë dijetarët dredhojnë! 

O Allahu i Madh, Ti e di që kjo është shpifje që më mveshet mua, prandaj ti bëj drejtësi dhe hakmerru kundër secilit që e ka stisur këtë shpifje dhe e përhap kundër meje, në dunja dhe ahiret.

🔻🔻🔻🔻🔻🔻🔻 

Dobi nga përkthimet e hoxhës Altin Dallashi:

Paralajmërimi i selefive nga gjendja e hadadive të infiltruar - Shejkh Ahmed Bazmul

"Jam pyetur për cilësimin që u kam bërë njerëzve të fitneve dhe të sherrit, d.m.th pasuesve të hadadive, se ata gjurmojnë gabimet e selefive. Po a është gjurmimi i gabimeve i qortuar?

Dhe përgjigja është:

Së pari: Njerëzit e fitneve dhe të trazirave nga ata të cilët shfaqen me selefi-zëm, e të cilët i luftojnë pasuesit e selefizmit, vazhdojnë të mbjellin trazira dhe ta pështjellojnë të vërtetën me të kotën.

Prej tyre është trazira që mbjellin ata në lidhje me çështjen e mbledhjes së gabimeve. Ata e bënë Menhexhin e hadadive si Menhexhin e selefëve në refuzimin e gabimit. Mirëpo midis tyre (Menhexhit hadadij dhe Menhexhit selefij) ka dallim shumë të madh.

Kjo do të bëhet e qartë me atë që do të vijojë më poshtë.

Së dyti: Selefijtë e refuzojnë gabimin që ka dal nga suniu duke e ruajtur nderin e tij. Ndërsa, këta hadadij të infiltruar nuk e ruajnë nderin e suniut. Ata e kërcënojnë atë dhe i largojnë njerëzit prej tij, si dhe e cilësojnë atë me cilësi të shëmtuara.

Së treti: Selefijtë i mbledhin gabimet me qëllim që t’i refuzojnë ato dhe me qëllim që ta ndihmojnë gabimtarin që të kthehet tek e vërteta. Ndërsa, këta hadadijë të infiltruar i mbledhin ato me qëllim që ta rrëzojnë selefiun. Ata nuk i nxjerrin në dritë gabimet dhe as nuk i përmendin gabimet, porse thonë ai ka gabime, dhe kur atyre u kërkohet që t’i bëjnë të qarta ato gabime, ata nuk i përmendin ato. Ata sikur të ishin këshillues, do ta kishin këshilluar atë (suniun) me qëllim që ai të largohet prej atyre gabimeve. Nga ajo që tregon për nijetin e pistë të këtyre hadadive të infiltruar është se ata i mbledhin gabimet për vite me radhë dhe nuk i shfaqin ato përveç se atëherë kur duan ta rrëzojnë selefiun. Kurse selefiu që është këshillues, ai këshillon menjëherë.

Së katërti: Selefijtë bëjnë dallim midis gabimit që bëhet me qëllim dhe atij që bëhet pa qëllim, ata nuk e bëjnë (nuk e konsiderojnë) gabimin prej të cilit nuk shpëton asnjë njeri, rrugë dhe menhexh (d.m.th rrugë dhe menhexh qe e ndjek njeriu ne jetë sh.p). Ndërsa, këta hadadij të infiltruar e bëjnë (e konsiderojnë) atë rrugë dhe menhexh të njeriut. Kjo është padrejtësi dhe shpifje për të pafajshmit, për më tepër këta hadadij të infiltruar paralajmërojnë nga gabimet e selefiut nga të cilat ai është kthyer dhe është penduar." Përktheu: Altin Dallashi



